Pakket 2 Pippa en Pol se huis
Monique du Plooy, Anel Ubbink
Illustrator: Matilda van der Walt
R 273You save R 30
Pippa en Pol is baie lief vir die huis waarin hulle woon. Daar is 'n te koop bord voor die huis.
Dit veroorsaak konsternasie…
Die pakket bestaan uit die volgende:
- A4 Storieboek
- A5 Leesboek
- A5 Opeenvolgende kaarte
Pakket 1 Pippa en Pol se familiefoto
Pippa en Pol bly saam met hulle Pappa, Mamma en hul geliefkooste hond, Polka. Die gesin maak gereed
vir 'n familiefoto…
Pakket 4 Pippa en Pol se maats
Dit is nog vakansie en Pippa en Pol het 'n maatjiedag op die strand. Daar is baie om op die strand te doen en te
Pakket 3 Pippa en Pol se tuin
Pippa en Pol se tuin is vol goggas. Daar woon 'n lieweheersbesie in die tuin. Sy verloor al die kolle op
haar lyfie. Maar hoekom?
Nils Holgersson is 'n aaklige ou seuntjie wat net wil eet en slaap en dit geniet om diere seer te maak. Op 'n dag ontmoet hy 'n kabouter en wanneer hy dié skepseltjie ook wil seermaak, word hy self in 'n kabouter verander.
TO Honiball Trilogie
Oom Kaspaas; Adoons-hulle en Jakkals en Wolf
Beste storieboek ooit
Hierdie boek is 'n versameling boeiende stories en rympies wat die gevierde kinderboekillustreerder Richard Scarry se immergewilde dierekaraktertjies insluit. Die vrolike verhale en prettige illustrasies maak dit die beste storieboek ooit ...
Kom deel in die wonderwêreld van sprokies ... 'n hele fantasiewêreld saamgevat in ses klassieke stories vir ure se lees- en kykgenot vir jonk én oud. Die besondere illustrasies deur Valentine Iokem verryk die teks en voer die kind mee op 'n onvergeetlike ontdekkingsreis diep die verbeeldingswêreld in.
Eendag, lank, lank gelede ...
Translator: Linda Rode
Die geheimenisse van die kinderkamer is vol towerkrag, en net speelgoed wat oud en wys en ervare is soos die hobbelperd, verstaan alles daarvan. Wanneer die fluweelhasie in die kinderkamer kom woon, kyk die ander speelgoed neer op hom. Maar die hobbelperd verduidelik hoe 'n speelding 'Rêrigwaar' kan word as iemand hulle genoeg liefhet. En toe die kind op 'n dag baie siek raak en die hasie verlaat, vind hy uit wat dit beteken om Rêrigwaar te wees.
Die boom se naam is Bojabi
"Die diere is so, so honger. Dan sien hulle 'n pragtig boom, oortrek met rooi, ryp vrugte wat ruik na die soetste veselperske, vet soos 'n spanspek, sappig soos 'n granaat . . . Maar styf opgekrul om die boom is die grootste luislang wat hulle nog ooit gesien het. En die luislang sal die diere net van die vrugte laat eet as hulle hom kan sê wat die naam van die boom is. Wat kan dit wees? Net die Koning van die Oerwoud weet, en hy is baie, baie ver weg . . .
Dis 'n storie vir kinders (en grootmense) wat hou van speelse name en rympies. Die herhalende element beklemtoon die idee dat 'n storie 'n reis is. Die skrywer sê dat wanneer sy die storie vertel, speel sy 'n Afrika-duimklavier (m'bira) en gebruik perkussie vir ekstra ritme. Die trefkrag van die verhaal lê in die skilpad wat vir die ander diere hoop gee. Aan die einde is daar 'n groot gevoel van triomf."
Hierdie is 'n drie-in-een boek! Afrikaanse vertaling van Paddington. (Paddington die kunstenaar; Paddington in die hospitaal & Paddington by die dieretuin)
Paddington - die beertjie uit Donker Peru - en sy vriend besoek 'n kunsuitstalling, wat Paddington daar en dan laat besluit om ook te skilder. Hy hoop dat iemand sy skilderye sal koop, maar wag so lank dat hy uiteindelik aan die slaap raak. Toe hy wakker word, wag daar egter vir hom 'n groot verrassing.
Op 'n dag beland Paddington in die hospitaal, maar hy lei aan geheueverlies en kan glad nie onthou hoe hy seergekry het nie. Sal hy ooit weer sy geheue herwin?
Paddington, Jonathan en Judy gaan dieretuin toe. Maar o wee: "Troeteldiere" word nie toegelaat nie! Paddington is tog nie 'n troeteldier nie? Hy is dan deel van die Brown-gesin!
Paddington-beer se stories vermaak kinders regoor die wêreld al vir meer as vyf dekades.
Paddington 3 in 1
'n Naamlose beertjie uit donker Peru beland op Paddington stasie met slegs 'n tas,'n halfleë fles marmelade en 'n etiket wat lees: 'Kyk asseblief mooi na hierdie beer.' Die Browns besluit om die hoflike beertjie in hul huis te verwelkom en noem hom Paddington na die stasie.
nou is Paddington soos 'n lid van dei Brown-gesin. Hy kan 'n hele lys maak van redes waarom dit lekker is om by die Browns te woon, en een daaarvan is dat hy kan deel in hul pragtige tuin.
Robbie Ramkat: Katskenades onder die volmaan!
Robbie Ramkat is die nuwe suksesreeks van die uiters gewilde jeugskrywer Marc de Bel. Die Robbie Ramkat-reeks (Roesty Spetter in Nederlands) was vanaf hierdie eerste boek 'n groot sukses in Nederland en Vlaandere. Met die vertaling in Afrikaans gaan die effens vet maar dapper kat - op sy dag die 'Kampioenkat van die Jaar' - nou ook die harte van jong Suid-Afrikaanse lesers verower.
In die eerste boek in die reeks - Katskenades onder die volmaan! - ontmoet die jong leser die lekkerbek Robbie Ramkat, sy mooi vriendinnetjie Kieta, die gevaarlike labrador Bamboes en die brandmaer rot, Vaalwillem.
Ten spyte van die ekstra gewig wat hierdie eks-kampioenkat opgetel het, wink avontuur nog steeds om elke draai. Kort voor lank is hy weer kaatjie van die baan. Veral as sy vriendinnetjie Kieta op die toneel verskyn! Dan is geen muur te hoog, geen spruit te breed, geen see te diep, geen plek te ver, geen rondloperhond te groot, geen braaiwors te warm nie...
Marc de Bel was jarelank 'n onderwyser wat aan sy leerders fantasievolle verhale vertel het wat hy ook dikwels self illustreer het. Sy eerste boek Het ei van oom Trotter is bekroon met die Kinder- en Jeugdjury voor het Boek in Vlaandere. In 'n kort tyd word hy een van die mees populêre skrywers in Vlaandere. Marc de Bel is besonder lief vir kinders en kies in sy boeke graag die kant van die kinders en hulle kreatiewe moontlikhede, talente en fantasie.
Frieda Van Raevels gradueer met 'n meestersgraad in Animasie van RITS in Brussel, België. Sy werk as 'n vryskut illustreerder wat fokus op kinderboeke met diere as hoofkarakters.
Robbie Ramkat: Die bal van Bil Jart
Die bal van Bil Jart is die tweede boek in die geïllustreerde reeks van Marc de Bel. Kieta, Robbie se vriendinnetjie, gaan trek. Haar eienaar moet die huurhuis verlaat omdat hy nie geld het om dit te koop nie. 'n Groot jammerte, want dit hoef glad nie 'n probleem te gewees het nie. Die man besit iets baie waardevols: die bal van Bil Jart, 'n unieke tennisbal met 'n handtekening daarop. Hierdie kosbare bal is egter gesteel. Kieta is raadop... en Robbie is reg vir aksie.
Wannie van die woonstel
Wannie woon alleen in 'n klein kamertjie op die boonste verdieping van 'n gebou. Hy maak hier vriende met Zaza, die kokkerot, en Dollie, die vriendelike duif wat wéét wanneer om haar ding te doen. Kort voor lank moet Wannie sy dierevriende uit die moeilikheid help. Met sy rooi insleeplorretjie, en saam met Agie (die sindelike meisie wat net pienk dra) en die Stampertjies (ses broertjies met die vreeslikste kapsels), beleef hy groot avonture. Maar kan 'n klomp kinders regtig 'n park, en die diere wat in die park woon, red wanneer die grootmense daar wil bou?